General Berthelot (Hunedoara)

General Berthelot [ĝeneral bertelo] (hungare: Alsófarkadin) estas komunumo en Rumanio okcidente de Hațeg. En 1910 ĝi havis 379 loĝantojn (rumanoj, hungaroj); en 1956 459 (rumanoj). La unua skriba mencio estas el 1411. Ĝis 1919 ĝi apartenis al Hungario (Hunyad vármegye). Administre apartenas al ĝi la vilaĝoj Crăguiș, Fărcădin, Livezi kaj Tuștea, kun kiuj ĝi parte kunkonstruiĝis.

Post la unua mondmilito la rumanaj gereĝoj donacis al la franca generalo Henri Mathias Berthelot (1861–1931) terenon ĉe la vilaĝo, pro la meritoj de Francio pri la liberigo de Rumanio. En 1923 la loka konsilio decidis ŝanĝi la nomon de la vilaĝo (tiam Fărcădinul de Jos) al General Berthelot. En 1965 la komunisma registaro ŝanĝis la nomon al Unirea (unuiĝo). En 2001 loka referendumo decidis reŝanĝon al General Berthelot. La ŝanĝo okazis la , je la 140-a naskiĝdata reveno de Berthelot.

Berthelot heredigis bienon sur sia tereno al la Rumana Akademio kun la direktivo uzi la renton por stipendioj al juna rumanaj oficiroj por studi en la armea akademio de Nancy.

La iama vilao de Henri Berthelot estas nun centro pri daŭriva evoluo de la Hațeg-a regiono ().

 Fonto 
 Magyar nagylexikon, 1–18, 1993–2004, Budapest.
 Loknomvortaro de Transilvanio kaj de Moldavio (Rumanio).

 Eksteraj ligiloj 

 Popolnombrado 2002 
 Mapo de la distrikto 
 Administracia mapo de la distrikto 

Kategorio:Komunumoj de distrikto Hunedoara
Kategorio:Vilaĝoj de distrikto Hunedoara
Kategorio:Vilaĝoj de Rumanio
Kategorio:Distrikto Hunedoara